b'\n_START_ARTICLE_\nPrimo\xc5\xbe Ulaga\n_START_SECTION_\n\xc5\xa0portna kariera\n_START_PARAGRAPH_\nPrvi\xc4\x8d je v svetovnem pokalu nastopil v sezoni 1979/80, na zaklju\xc4\x8dku sezone pa je osvojil 3. in 4. mesto v Planici. V naslednji sezoni, 1980/81, je prvi\xc4\x8d zmagal na tekmi svetovnega pokala, bil je najbolj\xc5\xa1i v  kanadskem Thunder Bayu. Sezoni 1981/82 in 1982/83 sta bili nekoliko slab\xc5\xa1i._NEWLINE_Po dobri sezoni 1983/84 so ga uvr\xc5\xa1\xc4\x8dalu v krog favoritov za medaljo na olimpijskih igrah v  Sarajevu, kjer pa je razo\xc4\x8daral, bil je 57. in trinajsti. V sezoni 1984/85 je razo\xc4\x8daral tudi v svetovnem pokalu. Nato je zopet presenetil v naslednji sezoni, skupno je bil \xc5\xa1esti. Tudi  1986/87 je nastopal dobro, zmagal je na dveh tekmah, skupno je bil sedmi. Najuspe\xc5\xa1nej\xc5\xa1a sezona je bila 1987/88. Na olimpijskih igrah v Calgaryju je z ekipo, ki so jo sestavljali \xc5\xa1e Miran Tepe\xc5\xa1, Matja\xc5\xbe Debelak in Matja\xc5\xbe Zupan, osvojili srebro medaljo, prvo v smu\xc4\x8darskih skokih. Na svetovnem prvenstvu v poletih v Oberstdorfu je osvojil 2. mesto, za Norve\xc5\xbeanom Fidjest\xc3\xb8lom in pred Fincem Mattijem Nyk\xc3\xa4nenom. Na zaklju\xc4\x8dku sezone je pzmagal na obeh tekmah v Planici, skupno pa je bil v svetovnem pokalu na 3. mestu.        _NEWLINE_Trinajstletno kariero v svetovnem pokalu je zaklju\xc4\x8dil v sezoni 1991/92.\n_START_SECTION_\nPo koncu kariere\n_START_PARAGRAPH_\nUlaga se je \xc5\xa1e naprej po koncu \xc5\xa1portne aktivnosti ukvarjal s \xc5\xa1portom, in sicer \xc5\xa1portnim mened\xc5\xbementom; najprej je bil direktor nordijskih reprezentanc Slovenije, nato nekaj \xc4\x8dasa tudi nordijski poslovni direktor. Nato je septembra leta 2012 postal predsednik SZS in jo vodil do leta 2015.'